PMIndiaData/PMIndiaSum huggingface dataset:
প্ৰধানমন্ত্ৰী শ্ৰী মোদীৰ আহমদাবাদ, গুজৰাটৰ এছজিভিপি গুৰুকুলত ভাৱ বন্দনা পৰৱ উপলক্ষে বাৰ্ত

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আহমদাবাদ, গুজৰাট স্থিত এছজিভিপি গুৰুকুলৰ ভাৱ বন্দনা পৰৱ উপলক্ষে ভাষণ দিয়ে। এই কাৰ্যক্ৰমৰ আয়োজন পূজ্য শাস্ত্ৰীজী মহাৰাজৰ জীৱনী 'শ্ৰী ধৰ্মজীৱন গাথা'ৰ উন্মোচন উপলক্ষে কৰা হৈছিল। এই উপলক্ষে প্ৰধানমন্ত্ৰীয়ে কয় যে মহান ব্যক্তিত্বৰ কৰ্ম আৰু জীৱন লিপিবদ্ধ হোৱাৰ সলনি বহুতো স্মৃতি আৰু ব্যৱহাৰিক পৰম্পৰাত বিদ্যমান হৈ থাকে। তেওঁ কয় যে পূজ্য শাস্ত্ৰীজী মহাৰাজৰ জীৱনীয়ে এক মহান ব্যক্তিত্বৰ নিস্বাৰ্থ জীৱনৰ বিষয়ে কয়, যি জ্ঞানৰ সন্ধান আৰু সমাজ সেৱাৰ প্ৰতি সদায় সমৰ্পিত আছিল। এই জীৱনীক লিপিবদ্ধ কৰা হৈছে। পূজ্য শাস্ত্ৰীজী মহাৰাজৰ 'সকলোৰে কল্যাণ' মূল মন্ত্ৰৰ উল্লেখ কৰি প্ৰধানমন্ত্ৰীয়ে কয় যে 'সবকা সাথ, সবকা বিকাশ, সবকা বিশ্বাস আৰু সবকা প্ৰয়াস'ৰ তেওঁৰ পৰিকল্পনা শাস্ত্ৰীজী মহাৰাজৰ দৰে মহান ব্যক্তিসকলৰ দ্বাৰা অনুপ্ৰাণিত তথা 'সৰ্বজন হিতায়, সৰ্বজন সুখায়'ৰ দৰ্শনৰ ওপৰত আধাৰিত। প্ৰধানমন্ত্ৰীয়ে কয় যে প্ৰাচীন ভাৰতৰ গুৰুকুল পৰম্পৰাই 'সৰ্বজন হিতায়'ক সাৰোগত কৰি ৰাখিছিল, কিয়নো গুৰুকুলৰ শিষ্য সকলো শ্ৰেণীৰ আছিল আৰু সকলোৱে একেলগে বিদ্যা গ্ৰহণ কৰিছিল। এই পৰম্পৰাতে তাৰ গৌৰৱশালী অতীত আৰু ভব্য ভৱিষ্যতৰ বীজ সমাহিত হৈ আছে।এই পৰম্পৰাই দেশৰ সাধাৰণ নাগৰিকক ধাৰ্মিক, সাংস্কৃতিক আৰু সামাজিক প্ৰেৰণা প্ৰদান কৰে। শাস্ত্ৰীজীয়ে নিজৰ গুৰুকুলৰ মাধ্যমত বিশ্বজুৰি বহু লোকৰ জীৱনক আকাৰ দিছে। প্ৰধানমন্ত্ৰীয়ে কয়, "তেওঁৰ জীৱন কেৱল উপদেশাত্মক বা ব্যৱস্থামূলকেই নাছিল, বৰং তেওঁ অনুশাসন আৰু তপস্যাৰ নিৰন্তৰ প্ৰবাহ আছিল।…আৰু তেওঁ কৰ্তব্য পথত নিৰন্তৰ আমাৰ পথ প্ৰদৰ্শন কৰে।" এছজিভিপি গুৰুকুলৰ সৈতে নিজৰ ব্যক্তিগত সম্পৰ্ক স্মৰণ কৰি প্ৰধানমন্ত্ৰীয়ে কয় যে মহান সংস্থাসমূহত প্ৰাচীন মেধাত আধুনিকতাৰ তত্ত্বৰ সমাৱেশ হয়। প্ৰধানমন্ত্ৰীয়ে কয় যে শাস্ত্ৰীজীয়ে সময়ৰ দাবী অনুসৰি প্ৰাচীন মেধাৰ প্ৰয়োগ আৰু জড়তা ত্যাগ কৰাৰ ওপৰত জোৰ দিছিল। প্ৰধানমন্ত্ৰীয়ে কয় যে সন্তসকল আৰু ভক্তি আন্দোলনে স্বাধীনতা আন্দোলনৰ আধাৰশিলা স্থাপনত প্ৰধান ভূমিকা পালন কৰিছিল। তেওঁ কয় যে গুৰুকুল পৰিয়ালে স্বাধীনতাৰ অমৃত মহোৎসৱ আৰু অমৃত কালত যোগদান কৰিবৰ বাবে আগবাঢ়ি আহিব পাৰে। মহামাৰী আৰু ইউক্ৰেইনৰ দৰে সংকটৰ বাবে সৃষ্টি হোৱা অনিশ্চয়তাৰ স্থিতিৰ বিষয়ে উল্লেখ কৰি প্ৰধানমন্ত্ৰীয়ে আত্মনিৰ্ভৰতাৰ গুৰুত্ব দোহাৰে। তেওঁ গুৰুকুল পৰিয়ালক আহ্বান জনাই কয় যে তেওঁলোকে 'ভোকেল ফৰ লোকেল'ক প্ৰয়োগ কৰক। তেওঁ সকলোকে কয় যে তেওঁলোকে দৈনিক ব্যৱহাৰ কৰা সামগ্ৰীৰ তালিকা বনাওক আৰু আমদানিকৃত সামগ্ৰীৰ ওপৰত নিৰ্ভৰশীলতা কম কৰক। যদি কোনো উপলব্ধ সামগ্ৰীত কোনো ভাৰতীয়ৰ পৰিশ্ৰম জড়িত হৈ আছে, তেন্তে তাক সদায়েই অগ্ৰাধিকাৰ দিব লাগে। এনেকৈয়ে, গুৰুকুল পৰিয়ালে ছিংগল-ইউজ প্লাষ্টিকৰ ব্যৱহাৰ নকৰি স্বচ্ছ ভাৰত অভিযানতো যোগদান কৰিব পাৰে। তেওঁ সকলোকে কয় যে তেওঁলোকে নিয়মীয়াকৈ 'ষ্টেচ্যু অফ ইউনিটী' বা স্থানীয় প্ৰতিমা স্থলীলৈ গৈ তাত চাফ-চিকুনতাৰ ব্যৱস্থা কৰিব পাৰে। তেওঁ কয় যে গুৰুকুল পৰিয়ালে ৰসায়ন আৰু অন্য লোকচানৰ পৰা ধৰিত্ৰী আইৰ ৰক্ষাৰ বাবে প্ৰাকৃতিক কৃষিক উৎসাহিত কৰক। প্ৰধানমন্ত্ৰীয়ে কয় যে গুৰুকুলে এই দিশত প্ৰধান ভূমিকা পালন কৰিব পাৰে। প্ৰধানমন্ত্ৰীয়ে নিজৰ ভাষণৰ শেষত গুৰুকুল পৰিয়ালক আহ্বান জনায় যে তেওঁলোকে পূজ্য শাস্ত্ৰীজী মহাৰাজৰ শিক্ষাৰাজি পালন কৰি অভিনৱ পদ্ধতিৰে স্বাধীনতাৰ অমৃত মহোৎসৱ পালন কৰক।
আচাৰ্য্য বিনোবা ভাবেৰ জয়ন্তীত তেওঁলৈ শ্ৰদ্ধা নিবেদন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আচাৰ্য্য বিনোবা ভাবেৰ জয়ন্তীত তেওঁলৈ গভীৰ শ্ৰদ্ধা নিবেদন কৰিছে। এলানি টুইটত, প্ৰধানমন্ত্ৰীগৰাকীয়ে কয়ঃ “মহাত্মা গান্ধীয়ে তেওঁক এগৰাকী অস্পৃশ্যতাৰ পূৰ্ণ বিৰোধী, ভাৰতৰ স্বাধীনতাৰ অৰ্থে অংগীকাৰত অটল আৰু অহিংসা তথা গঠনমূলক কৰ্মত দৃঢ় বিশ্বাসী লোক হিচাপে অভিহিত কৰিছিল। তেওঁ এগৰাকী মহৎ চিন্তাবিদ আছিল। আচাৰ্য্য বিনোবা ভাবেৰ জয়ন্তীত তেওঁলৈ গভীৰ শ্ৰদ্ধা নিবেদন কৰিছো। ভাৰতে স্বাধীনতা লাভ কৰাৰ পাছত আচাৰ্য্য বিনোবা ভাবেয়ে মহান গান্ধীবাদী নীতিসমূহ প্ৰচাৰ কৰিছিল। তেওঁৰ গণ জাগৰণৰ আঁৰৰ লক্ষ্য আছিল দৰিদ্ৰ আৰু নিপীড়িতসকলৰ জীৱন-যাত্ৰাৰ এটি উন্নতৰ মানদণ্ড নিশ্চিতকৰণ। তেওঁৰ সমন্বিত উদ্দীপনাত গুৰুত্ব আৰোপে অনাগত প্ৰজন্মসমূহক অনুপ্ৰাণিত কৰি থাকিব।”
১৮৫৭ৰ স্বাধীনতাৰ প্ৰথম যুঁজত অংশ লোৱা যোদ্ধাৰ অতুলনীয় বীৰত্বক স্মৰণ প্ৰধানমন্ত্ৰী

১৮৫৭ চনত সংঘটিত স্বাধীনতাৰ প্ৰথম যুঁজত অংশ লোৱা দেশৰ প্ৰতিগৰাকী সাহসী যোদ্ধাৰ অতুলনীয় বীৰত্বক শ্ৰদ্ধাৰে স্মৰণ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটত প্ৰধানমন্ত্ৰীয়ে কয়, "১৮৫৭ চনৰ এই দিনটোতে ঐতিহাসিক স্বাধীনতাৰ প্ৰথম যুঁজ আৰম্ভ হৈছিল। এই যুঁজে প্ৰতিগৰাকী ভাৰতীয়ৰ মনত দেশপ্ৰেমৰ ভাৱ জাগ্ৰত কৰিছিল আৰু ব্ৰিটিছ সাম্ৰাজ্যক ক্ৰমান্বয়ে দূৰ্বল কৰিছিল। এই যুঁজত অংশ লোৱা দেশৰ প্ৰতিগৰাকী সাহসী যোদ্ধাৰ অতুলনীয় বীৰত্বক মই শ্ৰদ্ধাৰে স্মৰণ কৰিছো।"
প্ৰতিষ্ঠা দিৱসত মিজোৰামৰ জনসাধাৰণক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰতিষ্ঠা দিৱস উপলক্ষে মিজোৰামৰ জনসাধাৰণক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; মিজোৰামৰ জনসাধাৰণক প্ৰতিষ্ঠা দিৱসৰ শুভেচ্ছা জনাইছো। ভাৰতে স্পন্দনশীল মিজো সংস্কৃতি আৰু ৰাষ্ট্ৰীয় প্ৰগতিলৈ মিজোৰামৰ বৰঙণিৰ বাবে যথেষ্ট গৌৰৱান্বিত। মই মিজোৰামৰ জনসাধাৰণৰ সু স্বাস্থ্য আৰু কল্যাণৰ বাবে প্ৰাৰ্থনা জনালো।
গুজৰাটৰ মুখ্যমন্ত্ৰী হিচাপে শপত গ্ৰহণ কৰা শ্ৰী ভূপেন্দ্ৰভাই পেটেলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটৰ মুখ্যমন্ত্ৰী হিচাপে শপত গ্ৰহণ কৰা শ্ৰী ভূপেন্দ্ৰভাই পেটেলক অভিনন্দন জনাইছে। এটি টুইটত প্ৰধানমন্ত্ৰীগৰাকীয়ে কয়; "গুজৰাটৰ মুখ্যমন্ত্ৰী হিচাপে শপত গ্ৰহণ কৰা শ্ৰী ভূপেন্দ্ৰভাই পেটেলক অভিনন্দন জনালো। লগতে মন্ত্ৰী হিচাপে শপত গ্ৰহণ কৰা সকলোকে অভিনন্দন জনাইছো। এই শক্তিশালী টীমটোৱে গুজৰাটক প্ৰগতিৰ নতুন শিখৰত উপনীত কৰাব।"
ভাৰত-জাপান বাণিজ্যিক কাৰ্যক্ৰমত প্ৰধানমন্ত্ৰী নৰেন্দ্ৰ মোদীয়ে প্ৰদান কৰা বক্তব্

মোৰ বন্ধু, প্ৰধানমন্ত্ৰী কিশ্বিডা জী, দুয়োখন দেশৰ প্ৰতিনিধিবৰ্গ, কেন্দ্ৰীয় মন্ত্ৰীমণ্ডলৰ মোৰ সহযোগীসকল, গুজৰাটৰ বিত্ত মন্ত্ৰী শ্ৰী কানুভাই দেশাই, ‘ইণ্ডিয়া-জাপান বিজনেছ লীডাৰ্ছ ফোৰাম’ৰ সদস্যসকল, আপোনালোক আটাইকে স্বাগত জনাইছো। সকলোলৈকে নমস্কাৰ! প্ৰধানমন্ত্ৰী কিশ্বিডা জীৰ লগতে জাপানৰ পৰা ভৰতলৈ অহা সকলো বন্ধুকে উষ্ণ আদৰণি জনাইছো। দুবছৰৰো অধিক কালৰ পিচত ভাৰত আৰু জাপানৰ মাজত অনুষ্ঠিত শীৰ্ষ পৰ্যায়ৰ সন্মিলন-শৃংখলাটো পুনৰাই আৰম্ভ কৰিবলৈ পাই মই নথৈ আনন্দিত হৈছো। ‘ভাৰত-জাপান বিশেষ ৰণ-কৌশলগত আৰু গোলকীয় সহযোগিতা’-ৰ ক্ষেত্ৰত আমাৰ অৰ্থনৈতিক সম্পৰ্কসমূহ আটাইতকৈ শক্তিশালী স্তম্ভ হিচাপে পৰিগণিত হৈ আহিছে। ক’ভিড-উত্তৰ প্ৰেক্ষাপটত, অৰ্থনৈতিক পুনৰুথ্থান আৰু অৰ্থনৈতিক সুৰক্ষাৰ ক্ষেত্ৰত ‘ভাৰত-জাপান অৰ্থনৈতিক সহযোগিতা’ই দুয়োখন দেশৰ মাজতে নহয় বৰং, সামগ্ৰিক ভাবে আঞ্চলিক তথা পৃথিৱীৰ বাবেই আত্মবিশ্বাস আৰু পূৰ্ব স্থিতি অভিমুখী গতি লাভ কৰাৰ সাহস প্ৰদান কৰিব। ভাৰতে সণ্ঢালনীকৈ ৰূপায়ণৰ দিহা কৰা সংস্কাৰমুখী আৰু ‘উত্পাদন-সংযোগী উত্সাহ প্ৰদান আঁচনি’সমূহৰ সুবাদত দেশত অভুতপূৰ্ব ইতিবাচক প্ৰেক্ষাপট এটাই থন্ ধৰি উঠিছে। মহামহিম, ভাৰতৰ ‘ৰাষ্ট্ৰীয় আন্তঃগাঁথনি পাইপলাইন’ৰ অধীনত এক দশমিক আঠ ত্ৰিলিয়ন ডলাৰৰ ৯০০০ৰো অধিক প্ৰকল্প আছে, যিয়ে সহযোগিতাৰ অনেক সুযোগ আৰু সম্ভাৱনাৰ সৃষ্টি কৰিব। আমাৰ এইসমূহ প্ৰয়াসত জাপানী প্ৰতিষ্ঠানসমূহে উত্সাহৰে অংশগ্ৰহণ কৰিব বুলি মই আশা কৰিছো। আৰু এই ক্ষেত্ৰত জাপানী প্ৰতিষ্ঠানসমূহলৈ সম্ভৱপৰ সকলো ধৰণৰ সহযোগিতা আগবঢ়োৱাৰ বাবে আমি প্ৰতিশ্ৰুতিবদ্ধ। বন্ধুসকল, প্ৰগতি, সমৃদ্ধি আৰু সহযোগিতাই ভাৰত-জাপান সম্পৰ্কৰ মূলাধাৰ। উভয় দেশৰ মাজৰ অৰ্থনৈতিক সম্পৰ্কসমূহক আগুৱাই নিয়াৰ ক্ষেত্ৰত ‘ইণ্ডিয়া-জাপান বিজনেছ লীডাৰ্ছ ফোৰাম’-য়ে এক গুৰুত্বপূৰ্ণ ভূমিকা পালন কৰিব লাগিব। ইয়াৰ বাবে মই আপোনালোক আটাইলৈকে অভিনন্দন জনোৱাৰ লগতে মোৰ শুভকামনা জ্ঞাপন কৰিছো। বহুত বহুত ধন্যবাদ!
দেশৰ প্ৰতিটো দৰিদ্র পৰিয়ালক পকী ঘৰ দিয়াৰ বাবে চৰকাৰে গুৰুত্বপূর্ণ পদক্ষেপ লৈছেঃ প্রধানমন্ত্রী

প্রধানমন্ত্রী শ্রী নৰেন্দ্র মোদী কয় যে চৰকাৰে দেশৰ প্ৰতিটো দৰিদ্র পৰিয়ালক পকী ঘৰ প্ৰদানৰ বাবে গুৰুত্বপূর্ণ পদক্ষেপ গ্ৰহণ কৰিছে। তেওঁ লগতে কয় যে প্রধানমন্ত্রী আবাস যোজনাৰ অধীনত ৩ কোটিতকৈ অধিক ঘৰ নিৰ্মাণ কৰা হৈছে। সকলো ঘৰত প্রয়োজনীয় প্রাথমিক সা-সুবিধা থকাৰ লগতে ই মহিলা সবলীকৰণৰ প্রতীক হৈ পৰিছে। টুইটযোগে প্ৰধানমন্ত্ৰীয়ে কয়ে, “দেশৰ প্ৰতিটো দৰিদ্র পৰিয়ালক পকী ঘৰ প্ৰদানৰ বাবে আমি এক গুৰুত্বপূর্ণ পদক্ষেপ গ্ৰহণ কৰিছো৷ জনসাধাৰণৰ অংশগ্রহণৰ ফলত ৩ কোটিতকৈ অধিক ঘৰ নির্মাণ সম্ভৱ হৈছে। প্রাথমিক সা-সুবিধা থকা এই ঘৰসমূহ বৰ্তমান মহিলাৰ সবলীকৰণৰ প্রতীক হৈ পৰিছে।”
প্ৰাক্তন প্ৰধানমন্ত্ৰী চৌধাৰী চৰণ সিঙৰ জন্ম বাৰ্ষিকীত প্ৰধানমন্ত্ৰীৰ শ্ৰদ্ধাঞ্জলি

প্ৰাক্তন প্ৰধানমন্ত্ৰী চৌধাৰী চৰণ সিঙৰ জন্ম বাৰ্ষিকী উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰদ্ধাঞ্জলি জ্ঞাপন কৰে। এক বাৰ্তাত প্ৰধানমন্ত্ৰীয়ে কয়, “জন্ম বাৰ্ষিকীত চৌধাৰী চৰণ সিং জীক সুঁৱৰিছো। চৌধাৰী চাহাবে অতি উচৰ্গিত মনোভাৱেৰে দেশ সেৱা কৰিছিল। তেওঁ আমাৰ গাওঁসমূহৰ উন্নয়নৰ অৰ্থে একাগ্ৰতাচিত্তে কাম কৰিছিল আৰু আমাৰ কৃষকসকলৰ অধিকাৰক সদায় সমৰ্থন কৰিছিল।”
প্ৰধানমন্ত্ৰীয়ে ১৪ জুনত মহাৰাষ্ট্ৰ ভ্ৰমণ কৰি

১৪ জুনত প্ৰধানমন্ত্ৰী শ্ৰী নৰেন্দ্ৰ মোদীয়ে মহাৰাষ্ট্ৰ ভ্ৰমণ কৰিব। দিনৰ প্ৰায় ১:৪৫ বজাত প্ৰধানমন্ত্ৰীয়ে পুনেৰ ডেহুত জগতগুৰু শ্ৰীশান্ত টুকাৰাম মহাৰাজ মন্দিৰ উদ্বোধন কৰিব। প্ৰায় ৪:১৫ বজাত প্ৰধানমন্ত্ৰীয়ে মুম্বাইৰ ৰাজ ভৱনত জল ভূষণ বিল্ডিং আৰু গেলেৰী অৱ ৰিভল্যুচনেৰীছ উদ্বোধন কৰিব। ইয়াৰ পিছতে প্ৰায় ৬ বজাত প্ৰধানমন্ত্ৰীয়ে মুম্বাইৰ বান্দ্ৰ কুৰ্লা কমপ্লেক্সত মুম্বাই সমাচাৰৰ দ্বীশতাব্দী মহোৎসৱত অংশগ্ৰহণ কৰিব। পুনেত পি এম প্ৰধানমন্ত্ৰীয়ে পুনেৰ ডেহুত উদ্বোধন কৰিব জগতগুৰু শ্ৰীশান্ত টুকাৰাম মহাৰাজ মন্দিৰ। অভঙা ভক্তি কবিতা আৰু কীৰ্তন নামেৰে জনাজাত আধ্যাত্মিক গীতৰ জৰিয়তে সমাজমুখী পূজাৰ বাবে বিখ্যাত আছিল সন্ত টুকাৰাম এজন ৱাৰকাৰী সাধু আৰু কবি। তেওঁ ডেহুত বসবাস কৰিছিল। তেওঁৰ মৃত্যুৰ পিছত এটা শিলা মন্দিৰ নিৰ্মাণ কৰা হৈছিল যদিও ইয়াক আনুষ্ঠানিকভাৱে মন্দিৰ হিচাপে গঠন কৰা হোৱা নাছিল। ইয়াক ৩৬টা শৃংগৰে শিলৰ দ্বাৰা পুনৰ নিৰ্মাণ কৰা হৈছে, আৰু ইয়াত সন্ত টুকাৰমৰ এটা মূৰ্তিও আছে। মুম্বাইত প্ৰধানমন্ত্ৰী মুম্বাইৰ ৰাজভৱনত প্ৰধানমন্ত্ৰীয়ে উদ্বোধন কৰিব জল ভূষণ বিল্ডিং আৰু গেলেৰী অৱ ৰিভল্যুচনেৰীজ। ১৮৮৫ চনৰ পৰা মহাৰাষ্ট্ৰৰ ৰাজ্যপালৰ চৰকাৰী বাসভৱন হিচাপে পৰিগণিত হৈছে জল ভূষণ।ইয়াৰ আয়ুস সম্পূৰ্ণ হোৱাৰ লগে লগে ইয়াক ভাঙি পেলোৱা হয় আৰু তাৰ ঠাইত নতুন ভৱন এটা অনুমোদন কৰা হয়। ভাৰতৰ মাননীয় ৰাষ্ট্ৰপতিয়েআগষ্ট, ২০১৯ত নতুন ভৱনটোৰ আধাৰশিলা স্থাপন কৰিছিল। পুৰণি ভৱনটোৰ সকলো স্বকীয় বৈশিষ্ট্য নৱনিৰ্মিত ভৱনটোত সংৰক্ষিত কৰি ৰখা হৈছে। ২০১৬ চনত মহাৰাষ্ট্ৰৰ তদানীন্তন ৰাজ্যপাল শ্ৰী বিদ্যাসাগৰ ৰাওৱে ৰাজভৱনত এটা বাংকাৰ বিচাৰি পাইছিল। ইয়াৰ পূৰ্বে ইয়াক ব্ৰিটিছসকলে অস্ত্ৰ-শস্ত্ৰৰ গোপন ভঁৰাল হিচাপে ব্যৱহাৰ কৰিছিল। ২০১৯ চনত বাংকাৰটো পুনৰ নিৰ্মাণ কৰা হয়।মহাৰাষ্ট্ৰৰ স্বাধীনতা সংগ্ৰামী আৰু বিপ্লৱীসকলৰ অৱদানৰ স্মৃতিতবাংকাৰটোত এটা সংগ্ৰহালয় গঢ়ি তোলা হৈছে। ইয়াত বাসুদেৱ বলৱন্ত ফডকে, চাফেকাৰ ভাতৃদ্বয়, সাভাৰকাৰ ভাতৃদ্বয়, মেডাম ভিকাজী কামা, ভি বি গোগেট, ১৯৪৬ চনৰ নৌসেনা বিদ্ৰোহ আদিৰ অৱদানৰ প্ৰতি শ্ৰদ্ধাঞ্জলি জ্ঞাপন কৰা হৈছে। প্ৰধানমন্ত্ৰীয়ে মুম্বাইৰ বান্দ্ৰ কুৰ্লা কমপ্লেক্সত মুম্বাই সমাচাৰৰ দ্বীশতাব্দী মহোৎসৱত অংশগ্ৰহণ কৰিব। সাপ্তাহিক কাকত হিচাপে ফাৰদুঞ্জী মাৰ্জবঞ্জীৰদ্বাৰা মুম্বাই সমাচাৰৰ ছপা আৰম্ভ হৈছিল ১৮২২ চনৰ ১ জুলাইত। পিছলৈ ১৮৩২ চনত ই এখন দৈনিক কাকতত পৰিণত হয়।২০০ বছৰ ধৰি অবিৰতভাৱে প্ৰকাশ হৈ আহিছে এই কাকতখন। এই অনন্য কৃতিত্বৰ স্মৃতিত এখন ডাকটিকটো মুকলি কৰা হ’ব।
নতুন দিল্লীৰ দ্বাৰকাত প্ৰদৰ্শনী তথা সভাঘৰৰ উন্নয়নৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মোদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত ঔদ্যোগিক নীতি আৰু প্ৰসাৰ বিভাগৰ তলত উল্লিখিত প্ৰস্তাৱসমূহত অনুমোদন জনোৱা হয়ঃ ক) আনুমানিক ২৫,৭০৩ কোটি টকা খৰচেৰে ২০২৫ বৰ্ষৰ ভিতৰত নতুন দিল্লীৰ দ্বাৰকাত প্ৰদৰ্শনী তথা সভাঘৰ আৰু এলাইড ইনফ্ৰাষ্ট্ৰাকচাৰৰ (প্ৰদৰ্শনী তথা সভাঘৰ অঞ্চল, চৌহদ, মেট্ৰ’ তথা ৰাষ্ট্ৰীয় ঘাইপথৰ লগত সংযোগকে ধৰি) পিপিপি আৰু নন-পিপিপি মাধ্যমেৰে উন্নয়ন কৰা হ’ব। খ) ঔদ্যোগিক নীতি আৰু প্ৰসাৰ বিভাগৰ অধীনত চৰকাৰৰ ১০০% ব্যয়েৰে কাৰ্যক্ষম হ’বলগীয়া এই প্ৰকল্পৰ বাবে বিশেষ লক্ষ্য সম্পাদন কৰোঁতা (SPV) হিচাপে এক নতুন চৰকৰী সংস্থা গঠন কৰা হ’ব।ভাৰত চৰকাৰে এচ পি ভিক ৩ বছৰৰ ভিতৰত ২০৩৭.৩৯ কোটি টকা উক্ত কামৰ বাবে প্ৰদান কৰিব। গ)চৰকাৰে দায়িত্বলোৱা ঋণ হিচাপে ১,৩৮১ কোটি টকা আৰু ৪,০০০ কোটি টকা বছৰি এচ পি ভিয়ে ব্যৱহাৰ কৰিব পাৰিব।এচ পি ভিৰ বছৰেকীয়া ব্যয় পৰ্যবোক্ষণ কৰা হ’ব। ঘ) DMICDC য়ে বছৰি আভ্যন্তৰীণ খৰচৰ ১% লাভৰ বিপৰীতে উক্ত প্ৰকল্পৰ জ্ঞান সহযোগী হিচাপে কাম কৰিব। ঙ)প্ৰকল্পৰ বিভিন্ন স্তৰৰ অগ্ৰগতিৰ ওপৰত ভিত্তি কৰি বিভিন্ন পৰিৱৰ্তন, প্ৰকল্পৰ বাবে প্ৰয়োজনীয় সামগ্ৰীৰ যোগান আদি কথাবোৰ এচ পি ভি বোৰ্ডে পৰ্যালোচনা কৰিব। প্ৰকল্পৰ প্ৰথম স্তৰৰ কাম ২০১৯ চনৰ ডিচেম্বৰৰ ভিতৰত সম্পূৰ্ণ হ’ব বুলি আশা কৰা হৈছে।এই কাম নন-পিপিপি মাধ্যমেৰে সম্পন্ন কৰা হ’ব। প্ৰকল্পৰ দ্বিতীয় স্তৰৰ কাম ২০২৫ চনৰ ভিতৰত সম্পূৰ্ণ হ’ব বুলি আশা কৰা হৈছে। হোটেল, দোকান-পোহাৰৰ ঠাই আদি পিপিপি মাধ্যমেৰে সম্পন্ন কৰা হ’ব। এই প্ৰকল্পৰ জৰিয়তে বছৰি ১০০ টাতকৈও অধিক আন্তঃৰাষ্ট্ৰীয় আৰু স্থানীয় প্ৰদৰ্শনী তথা অনুষ্ঠান আয়োজন কৰিব পৰা যাব বুলি আশা কৰা হৈছে। প্ৰকল্পৰ প্ৰথম স্তৰৰ কাম ২০১৯ চনৰ ডিচেম্বৰৰ ভিতৰত সম্পূৰ্ণ হোৱাৰ পিছত ইয়াত ১০ মিলিয়ন আৰু প্ৰকল্পৰ দ্বিতীয় স্তৰৰ কাম ২০২৫ চনৰ ভিতৰত সম্পূৰ্ণ হোৱাৰ পিছত ইয়াত ২৩ মিলিয়ন লোকৰ সমাগম সম্ভৱ হ’ব। এই প্ৰকল্পৰ জৰিয়তে প্ৰত্যক্ষ আৰু পৰোক্ষভাৱে প্ৰায় ৫ লাখতকৈও অধিক নিয়োগৰ সুবিধা সৃষ্টি কৰিব। পটভূমিঃ প্ৰদৰ্শনী তথা সভা–সমিতিয়ে স্থানীয় নিৰ্মাণকৰ্তাৰ লগত বিশ্বৰ ক্ৰেতাৰ সংযোগ ঘটোৱাত গুৰুত্বপূৰ্ণ ভূমিকা গ্ৰহণ কৰি আহিছে।প্ৰদৰ্শনী তথা সভা–সমিতি অনুষ্ঠিত কৰিবৰ বাবে সকলো ধৰণৰ যাতায়াতৰ ব্যৱস্থা থকা সুগম তথা বিশ্বমানৰ এক সংহত স্থানৰ খুৱেই প্ৰয়োজন।নতুন দিল্লীৰ দ্বাৰকাত প্ৰদৰ্শনী তথা সভাঘৰৰ উন্নয়নৰ ফলত নতুন দিল্লীও সাংহাই, হংকং, ছিংগাপুৰ আদিৰ দৰে বৃহৎ প্ৰদৰ্শনী বজাৰত পৰিণত হ’ব বুলি আশা কৰিব পাৰি।
কমনৱেলথ গেমছত একেৰাহে তৃতীয়বাৰৰ বাবে পদক অৰ্জন কৰা বজৰং পুনিয়াক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে একেৰাহে তৃতীয়বাৰৰ বাবে কমনৱেলথ গেমছত পদক লাভ কৰা বজৰং পুনিয়াক অভিনন্দন জনাইছে। বজৰং পুনিয়াই চিডব্লিউজি, ২০২২ ত মল্লযুঁজৰ ৬৫ কেজিত সোণৰ পদক লাভ কৰে। প্ৰধানমন্ত্ৰীগৰাকীয়ে এইবুলি টুইট কৰে; “প্ৰতিভাৱান বজৰং পুনিয়া ধাৰাবাহিকতা আৰু উৎকৃষ্টতাৰ প্ৰতিৰূপ। বাৰ্মিংহাম চিডব্লিউজিত তেওঁ সোণৰ পদক অৰ্জন কৰিছে। তেওঁৰ এই উল্লেখযোগ্য কৃতিত্ব, চিডব্লিউজিত একেৰাহে ৩য়টো পদকৰ বাবে অভিনন্দন জনালো। তেওঁৰ উদ্দীপনা আৰু আত্মবিশ্বাস প্ৰেৰণাদায়ক। মোৰ শুভেচ্ছা সদায়েই থাকিব।”
প্ৰধানমন্ত্ৰীয়ে পাহাৰীয়া ৰাজ্যসমূহৰ উন্নয়নক লৈ নাগৰিকৰ প্ৰতিক্ৰিয়া ভাগ বতৰা কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ পাহাৰীয়া ৰাজ্যসমূহত হোৱা উন্নয়নক লৈ প্ৰধানমন্ত্ৰীৰ সংকল্পৰ ওপৰত আলোকপাত কৰি এগৰাকী নাগৰিকৰ প্ৰতিক্ৰিয়া শ্বেয়াৰ কৰে। প্ৰধানমন্ত্ৰীয়ে কয় যে পাহাৰীয়া ৰাজ্যসমূহৰ উন্নয়নৰ উজ্জ্বল কিৰণ হোৱাৰ সম্ভাৱনা আছে। এজন নাগৰিকৰ টুইটৰ উদ্ধৃতি দি প্ৰধানমন্ত্ৰীয়ে টুইট কৰে; "মই সদায় বিশ্বাস কৰি আহিছোঁ- পাহাৰৰ যৌৱন আৰু পাহাৰৰ পানী পাহাৰৰেই কামত অহা উচিত। আমাৰ পাহাৰীয়া ৰাজ্যসমূহৰ উন্নয়নৰ উজ্জ্বল কিৰণ হোৱাৰ সম্ভাৱনা আছে।"
কাইলৈ শান্তিস্বৰূপ ভাটনাগৰ বঁটা প্ৰদান কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ অৰ্থাৎ ২৮ ফেব্ৰুৱাৰী, ২০১৯ তাৰিখে নতুন দিল্লীৰ বিজ্ঞান ভৱনত বিজ্ঞান আৰু প্ৰযুক্তিৰ বাবে প্ৰদান কৰিবলগীয়া শান্তিস্বৰূপ ভাটনাগৰ বঁটা প্ৰদান অনুষ্ঠানত উপস্থিত থাকিব। প্ৰধানমন্ত্ৰীয়ে ২০১৬, ২০১৭ আৰু ২০১৮ চনৰ এই শান্তি স্বৰূপ ভাটনাগৰ বঁটা প্ৰাপক সকলোকে এই বঁটা প্ৰদান কৰিব। এই উপলক্ষে তেওঁ অনুষ্ঠানত উপস্থিত ৰাইজকো সম্বোধন কৰিব। উল্লেখ্য যে শান্তি স্বৰূপ ভাটনাগৰ বঁটা প্ৰদান কৰা হয় বিজ্ঞান আৰু ঔদ্যোগিক গৱেষণা পৰিষদৰ প্ৰতিষ্ঠাপক সঞ্চালক ড. শান্তিস্বৰূপ ভাটনাগৰৰ নামত। প্ৰতিবছৰে বিজ্ঞান আৰু প্ৰযুক্তি ক্ষেত্ৰত অনবদ্য কামৰ বাবে প্ৰতিবছৰে একোগৰাকীকৈ বিশিষ্ট লোকক এই বঁটা প্ৰদান কৰা হয়।
গুজৰাটৰ বদোদৰাস্থিত ৰাষ্ট্ৰীয় ৰে’ল আৰু পৰিবহণ প্ৰতিষ্ঠানত উপাচার্যৰ পদ সৃষ্টিত কেবিনেটৰ অনুমোদন

প্ৰধানমন্ত্রী শ্রী নৰেন্দ্ৰ মোদীৰ অধ্যক্ষতাত আজি অনুষ্ঠিত কেন্দ্রীয় কেবিনেট বৈঠকত গুজৰাটৰ বদোদৰাস্থিত ৰাষ্ট্ৰীয় ৰে’ল আৰু পৰিবহণ প্ৰতিষ্ঠান(এনআৰটিআই)ত উপাচার্যৰ পদ সৃষ্টিত অনুমোদন জনায়৷ এনআৰটিআইৰ উপাচার্যগৰাকীয়ে প্ৰতিষ্ঠানটোৰ মুখ্য কার্যবাহী বিষয়া হিচাপে দায়িত্ব পালন কৰিব। প্ৰতিষ্ঠানৰ প্ৰতিটো কাম–কাজ তেওঁৰ তত্ত্বাৱধান আৰু নিয়ন্ত্ৰণত থাকিব আৰু ডীমড বিশ্ববিদ্যালয় হোৱাৰ দিশে গতি কৰা প্ৰতিষ্ঠানটোৰ প্ৰতিটো কর্তৃত্বশীল সিদ্ধান্ত ৰূপায়ণৰ দায়িত্বও উপাচার্যই গ্ৰহণ কৰিব৷ ২০১৮ক ৫ ছেপ্টেম্বৰৰ পৰা এনআৰটিআয়ে ইয়াৰ ১০৩গৰাকী আবাসিক ছাত্ৰ–ছাত্রীক লৈ দুটা স্নাতক পৰ্যায়ৰ কোৰ্চ–বিএছচি (পৰিবহণ প্ৰযুক্তি) আৰু ডিবিএ (পৰিবহন মেনেজমেণ্ট) আৰম্ভ কৰিছে। তিনি বছৰীয়া এই স্নাতক পৰ্যায়ৰ বিষয় দুটিয়ে বিভিন্ন বিষয়ৰ পাঠ্য থাকিব, যি বিশ্বৰ তেনে প্ৰতিষ্ঠানৰ মান অনুযায়ী গঢ়ি তোলা হৈছে। যৌথ গৱেষণাৰ উপৰি ছাত্ৰ–ছাত্রী আৰু শিক্ষকসকলৰ বিনিময় কাৰ্যসূচীৰ বাবে এনআৰটিআয়ে তেনে আন্তঃৰাষ্ট্ৰীয় প্ৰতিষ্ঠানসমূহৰ সৈতে সহযোগিতা স্থাপন কৰিব। মার্কিন যুক্তৰাষ্ট্রৰ কর্ণেল বিশ্ববিদ্যালয়, বার্কলেৰ কেলিফ’র্নিয়া বিশ্ববিদ্যালয়, ৰাছিয়াৰ এনআৰটিআই আৰু মস্ক’ৰ ছেণ্ট পিটার্ছবার্গৰ পৰিবহণ বিশ্ববিদ্যালয়ৰ সৈতে এতিয়ালৈকে চুক্তি স্বাক্ষৰ কৰা হৈছে। পটভূমিঃ উল্লেখ্য যে প্ৰধানমন্ত্রী নৰেন্দ্ৰ মোদীৰ চিন্তাধাৰাৰ ভিত্তিত এনআৰটিআই পৰিবহণ সম্পৰ্কীয় শিক্ষা, একাধিক বিষয়ত গবেষণা আৰু প্ৰশিক্ষণৰ ওপৰত গুৰুত্ব প্ৰদান কৰিব৷ ৰে’ল আৰু পৰিবহণ খণ্ডৰ বাবে উন্নত মানৰ বিশেষজ্ঞ মানৱ সম্পদ গঢ় দিয়াৰ লক্ষ্যৰে ২০১৮ত এনআৰটিআইক এখন ডিমড–টু–বি বিশ্ববিদ্যালয় হিচাপে প্ৰতিষ্ঠা কৰা হয়৷
বক্সিংত ব্ৰঞ্জৰ পদক জয় কৰাৰ বাবে ৰোহিত টোকাছক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ বাৰ্মিংহাম কমনৱেলথ গেমছত পুৰুষৰ ৬৭ কিলোগ্ৰাম বক্সিং প্ৰতিযোগিতাত ব্ৰঞ্জৰ পদক অৰ্জন কৰাৰ বাবে ৰোহিত টোকাছক অভিনন্দন জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; "ৰোহিত টোকাছৰ কৃতিত্বত আনন্দিত। বক্সিংত ব্ৰঞ্জৰ পদক জয় কৰাৰ বাবে মই তেওঁক অভিনন্দন জনাইছো। তেওঁলোকৰ কঠোৰ পৰিশ্ৰম আৰু অধ্যৱসায়ে চমৎকাৰ ফলাফল লাভ কৰিছে। মই আশা কৰোঁ তেওঁলোকে আহিবলগীয়া সময়ত আৰু অধিক সফলতা অৰ্জন কৰিব। #Cheer4India"
কেন্দ্ৰীয় কেবিনেটে শুল্ক বিষয়ত সহযোগিতা আৰু পাৰস্পৰিক সহায়ৰ ক্ষেত্ৰত ভাৰত আৰু স্পেইনৰ মাজত হোৱা চুক্তিত অনুমোদন জনাইছে

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে শুল্ক বিষয়ত সহযোগিতা আৰু পাৰস্পৰিক সহায়ৰ ক্ষেত্ৰত ভাৰত আৰু স্পেইনৰ মাজত চুক্তি স্বাক্ষৰিত হোৱাত অনুমোদন জনাইছে। লাভালাভ: এই চুক্তিয়ে শুল্ক সম্পৰ্কীয় অপৰাধ প্ৰতিৰোধ আৰু অনুসন্ধানত সহায় কৰিব আৰু শুল্ক অপৰাধীসকলক ধৰা পেলাবলৈ উপলব্ধ নিৰ্ভৰযোগ্য, দ্ৰুত আৰু ব্যয়সাপেক্ষ তথ্য আৰু বুদ্ধিমত্তা প্ৰদান কৰাত সহায় কৰিব। এই চুক্তিয়ে দুয়োখন দেশৰ শুল্ক বিষয়াসকলৰ মাজত তথ্য আদান-প্ৰদানৰ বাবে এক আইনী পৰিকাঠামো প্ৰদান কৰিব আৰু শুল্ক আইনৰ সঠিক প্ৰশাসন আৰু শুল্ক অপৰাধ চিনাক্ত আৰু অনুসন্ধান কৰাত সহায় কৰিব আৰু বৈধ বাণিজ্যৰ সুবিধা প্ৰদান কৰিব। চুক্তিখনত নিম্নলিখিত ব্যৱস্থাবোৰ আছে: ক) সীমা শুল্কৰ সঠিক মূল্যাঙ্কন, বিশেষকৈ শুল্কমূল্য, শুল্ক শ্ৰেণীবিভাজন আৰু দুয়োখন দেশৰ মাজত ব্যৱসায় কৰা সামগ্ৰীৰ উৎপত্তিৰ দেশৰ বিষয়ে তথ্য; খ) অনুৰোধ কাৰী কৰ্তৃপক্ষক কৰা ঘোষণাৰ সমৰ্থনত দাখিল কৰা যিকোনো নথিৰ সত্যতা (যেনে মূল প্ৰমাণপত্ৰ, ইনভইচ ইত্যাদি); নিম্নলিখিতবোৰৰ অবৈধ চলাচলসম্পৰ্কীয় শুল্ক অপৰাধ: ১) অস্ত্ৰ, গোলাবাৰুদ, বিস্ফোৰক আৰু বিস্ফোৰক সঁজুলি; ২) কলা আৰু প্ৰাচীন বস্তু, যিবোৰ গুৰুত্বপূৰ্ণ ঐতিহাসিক, পুৰাতাত্ত্বিক সাংস্কৃতিক গুৰুত্বপূৰ্ণ; ৩) পৰিৱেশ আৰু ৰাজহুৱা স্বাস্থ্যৰ বাবে বিপদজনক বিষাক্ত পদাৰ্থ আৰু অন্যান্য পদাৰ্থ; ৪) পৰ্যাপ্ত শুল্ক বা কৰ সাপেক্ষে সামগ্ৰী; ৫) শুল্ক আইনৰ বিৰুদ্ধে শুল্ক অপৰাধ কৰাৰ বাবে ব্যৱহাৰ কৰা নতুন উপায় আৰু পদ্ধতি।
পাটনাৰ ৰাজহুৱা পৰিবহণ আৰু যোগাযোগ ব্যৱস্থাত উদ্গনি

দুটা কৰিড’ৰযুক্ত পাটনা মেট্ৰ’ ৰে’ল প্ৰকল্পত কেবিনেটৰ অনুমোদন পাঁচ বছৰৰ ভিতৰত নিৰ্মাণ সম্পূৰ্ণ হ’বলগীয়া ১৩,৩৬৫.৭৭ কোটি টকা ব্যয়সাপেক্ষ মেট্ৰ’ কৰিড’ৰৰ দৈৰ্ঘ্য(i ) দানাপুৰৰ পৰা মিঠাপুৰ (ii)পাটনা ৰে’ল ষ্টেচনৰ নতুন আইএছবিটি ২৬.৯৪ কিলোমিটাৰ আৰু পাটনা জংচনৰ পৰা নতুন আইএছবিটিলৈ ১৪.৪৫ কিলোমিটাৰ প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত আনুমানিক ১৩,৩৬৫.৭৭ কোটি টকা ব্যয় সাপেক্ষ পাটনা মেট্ৰ’ ৰে’ল প্ৰকল্পৰ দুই কৰিড’ৰ ক্ৰমে (i) দানাপুৰৰ পৰা মিঠাপুৰ (ii)পাটনা ৰে’ল ষ্টেচনৰ নতুন আইএছবিটিৰ নিৰ্মাণত অনুমোদন জনাইছে৷ প্ৰকল্পৰ সবিশেষঃ • এই প্ৰকল্প পাঁচ বছৰৰ ভিতৰত সম্পূৰ্ণ হ’ব৷ • দানাপুৰ কেণ্টনমেণ্টৰ পৰা মিঠাপুৰ কৰিড’ৰটো নগৰ হৈ ঘন বসতিপূৰ্ণ ৰাজা বজাৰ, সচিবালয়, উচ্চ ন্যায়ালয়, আইন বিশ্ববিদ্যালয় ৰে’ল ষ্টেচনক সংযোগ কৰিব৷ • পাটনা জংচনৰ পৰা আইএছবিটি কৰিড’ৰে গান্ধী ময়দান, পিএমচিএচ, পাটনা বিশ্ববিদ্যালয়, ৰাজেন্দ্ৰ নগৰ, মহাত্মা গান্ধী সেঁতু, টেন্সপ’ৰ্ট নগৰ আৰু আইএছবিটিক সংযোগ কৰিব৷ • এই মেট্ৰ’ই ৰাজহুৱা পৰিবহণৰ যাত্ৰী, ঔদ্যোগিক খণ্ডৰ কৰ্মী, পৰ্যটক আৰু ভ্ৰমণকাৰী লোকসকলক অনুকূল পৰিৱেশ তথা বহনযোগ্য সুবিধা প্ৰদান কৰিব৷ থোৰতে পাটনা মেট্ৰ’ প্ৰকল্প: i. দানাপুৰৰ পৰা মিঠাপুৰ সংযোগী ১৬.৯৪ কিলোমিটাৰ দৈৰ্ঘ্যৰ অধিকাংশ সুৰংগ পথ(১১.২০) তথা ১১টা ষ্টেচন(৩টা ওপৰত আৰু ৮টা ভূমিৰ তলত) আছে৷ ii. পাটনা ৰে’ল ষ্টেচনৰ নতুন আইএছবিটি সংযোগী ১৪.৪৫ কিলোমিটাৰ দৈৰ্ঘ্যৰ অধিকাংশ ওপৰত (৯.৯ কিলোমিটাৰ) আৰু আংশিকভাৱে সুৰংগ পথ থকা লাইনত মুঠ ১২টা ষ্টেচন আছে৷ পাটনা মেট্ৰ’ ৰে’ল প্ৰকল্পৰ জৰিয়তে পাটনাৰ অতি কমেও ২৬.২৩ লাখ লোক প্ৰত্যক্ষ অথবা পৰোক্ষভাৱে উপকৃত হ’ব৷ এই কৰিড’ৰ দুটা বিভিন্ন পৰিবহণ যেনে-বাছ, আইপিটি আৰু এনএমটিৰে সংযোগ কৰা হ’ব৷ এই প্ৰকল্পত ৰেণ্টেল আৰু বিজ্ঞাপনৰ জৰিয়তে ভাড়াবিহীন ৰাজহ আহৰণ কৰাৰ সমান্তৰালভাৱে ট্ৰেনজিত অৰিয়েণ্টেড ডেভেলপমেণ্ট আৰু টেন্সফাৰ অৱ ডেভেলপমেণ্ট ৰাইটৰ জৰিয়কে ভেল্যু কেপচাৰিং ফাইনেন্সিং(ভিচিএফ) সম্ভৱ কৰি তুলিব৷ ইয়াৰ জৰিয়তে আবাসিক এলেকাৰ লোকসকল বিশেষকভাৱে উপকৃত হ’ব৷
ৰূপৰ পদক অৰ্জন কৰা লন বলৰ পুৰুষৰ দলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহাম চিডব্লিউজি, ২০২২ ত ৰূপৰ পদক অৰ্জন কৰা লন বলৰ পুৰুষৰ দলৰ খেলুৱৈ সুনীল বাহাদুৰ, নৱনীত সিং, চন্দন কুমাৰ সিং আৰু দীনেশ কুমাৰক অভিনন্দন জ্ঞাপন কৰিছে। প্ৰধানমন্ত্ৰীগৰাকীয়ে এইবুলি টুইট কৰে; "লন বলত ৰূপৰ পদক লাভ কৰা সুনীল বাহাদুৰ, নৱনীত সিং, চন্দন কুমাৰ সিং আৰু দীনেশ কুমাৰক লৈ গৌৰৱান্বিত। তেওঁলোকৰ টীমৱৰ্ক আৰু দৃঢ়তা প্ৰশংসনীয়। তেওঁলোকৰ ভৱিষ্যতৰ প্ৰচেষ্টাৰ বাবে শুভেচ্ছা জ্ঞাপন কৰিলো। #Cheer4India"
দীনদয়াল উপাধ্যায়ৰ জন্ম বাৰ্ষিকীৰ উপলক্ষে অ’এনজিচিক প্ৰত্যাহ্বান প্ৰধানমন্ত্ৰীৰ

দীনদয়াল উপাধ্যায়ৰ জন্ম বাৰ্ষিকীৰ উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে তেল আৰু প্ৰাকৃতিক গেছ নিগম, চমুকৈ অ’এনজিচিক প্ৰত্যাহ্বান গ্ৰহণৰ বাবে আহ্বান জনায়। এই উপলক্ষে আয়োজিত সৌভাগ্য যোজনাৰ (Sojana) এক অনুষ্ঠানত অ’এনজিচিৰ বিষয়া-কৰ্মচাৰীসকলক উদ্দেশ্যি প্ৰধানমন্ত্ৰীয়ে বিদ্যুতৰ দ্বাৰা চলাব পৰা এক ইলেক্ট্ৰিক চুলা নিৰ্মাণৰ বাবে আহ্বান জনায়। প্ৰধানমন্ত্ৰীয়ে কয় যে এই অভিনৱ উদ্ভাৱনে ইন্ধনৰ ওপৰত নিৰ্ভৰশীল লোকসকলৰ ওপৰত গুৰুত্বপূৰ্ণ প্ৰভাৱ পেলাব। তেওঁ কয় যে যিসময়ত বিশ্বই বৈদ্যুতিক গাড়ীৰ নিৰ্মাণৰ প্ৰতি আগবাঢ়িছে, ভাৰতত বৈদ্যুতিক গাড়ীৰ পৰিৱৰ্তে ইলেক্ট্ৰিক চুলা নিৰ্মাণে দেশবাসীৰ অভাৱ পুৰণ কৰিব। তেওঁ অ’এনজিচিক ষ্টাৰ্ট-আপ আৰু তৰুণ উদ্ভাৱকসকলক এই ক্ষেত্ৰত নতুনত্ব উদ্ভাৱনৰ প্ৰতি আহ্বান জনাবলৈ কয়।
ভাৰত আৰু কোৰিয়াৰ মাজত ৰে’লৱে খণ্ডত সহযোগিতাৰ অৰ্থে স্বাক্ষৰিত বুজাবুজি চুক্তি সম্পৰ্কে অৱগত কৰিলে কেবিনেটক

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৰে’লৱেত বৈজ্ঞানিক আৰু প্রযুক্তিগত সহযোগিতাৰ ক্ষেত্রত আৰু অধিক শক্তিশালী তথা প্রসাৰিত কৰাৰ বাবেভাৰতৰ ৰিছাৰ্চ ডিজাইন এণ্ড ষ্টেণ্ডাৰ্ড অৰ্গেনাইজেচন(আৰডিএছঅ’) আৰু কোৰিয়াৰ ৰে’লৰোড ৰিছাৰ্চ ইনষ্টিটিউট (কেআৰআৰআই)ৰ মাজত স্বাক্ষৰিত বুজাবুজি চুক্তি সন্দৰ্ভত অৱগত কৰা হয়। ২০১৮ৰ ১০ জুলাইত এই চুক্তিখন স্বাক্ষৰ কৰা হয়। এই বুজাবুজি চুক্তি স্বাক্ষৰৰ ফলত ভাৰতীয় ৰে’লে সেই দেশৰ ৰে’ল সংস্থাৰ সৈতে শেহতীয়া অগ্রগতি আৰু অত্যাধুনিক জ্ঞানক লৈ মত-বিনিময় আৰু আলোচনা কৰিব পাৰিব। একেদৰে, দুয়ো দেশৰ ৰে’ল সংস্থাৰ মাজত বিশেষজ্ঞ, প্ৰতিবেদন আৰু প্রযুক্তিগত নথিপত্র বিনিময়ৰ সমান্তৰালভাৱে বিশেষ প্রযুক্তিগত ক্ষেত্রত গুৰুত্ব প্ৰদান কৰি প্রশিক্ষণ শিৱিৰ, আলোচনা-চক্ৰ বা কর্মশালাৰ আয়োজনৰ ক্ষেত্রতো এই চুক্তিয়ে সহায় কৰিব। জ্ঞানৰ বিনিময়ৰ ক্ষেত্ৰতো এই চুক্তিয়ে বিশেষ ভূমিকা পালন কৰিব। একাধিক গুৰুত্বপূর্ণ ক্ষেত্রত সহযোগিতাৰ লক্ষ্যৰে এটি পৰিকাঠামো গঠনতো এই চুক্তিয়ে গুৰুত্বপূৰ্ণ ভূমিকা গ্ৰহণ কৰিব। সেইবোৰৰ ভিতৰত- ক। পাৰস্পৰিক স্বার্থত যৌথ গৱেষণাৰ পৰিকল্পনা ৰচনা আৰু তাৰ সম্পাদন; খ। ভাৰতত অত্যাধুনিক গৱেষণা আৰু উন্নয়ন কেন্দ্র স্থাপনত সহযোগিতা, গ। প্রযুক্তিগত বিষয়ত অলোচনা-চক্ৰ আয়োজনৰ পৰিকল্পনা আৰু কার্যকৰী কৰা, ঘ । ভাৰতৰ আৰডিএছঅ’ কর্মচাৰীসকলৰ বাবে হস্ৰম্যাদী প্রশিক্ষণ কার্যসূচী গ্ৰহণ কৰা, ঙ। কেতবোৰ নির্দিষ্ট প্রকল্পৰ বাবে আৰডিএছঅ’ আৰু কোৰিয়াৰ কেআৰআৰআইৰ কর্মচাৰী বিনিময় কার্যসূচী, চ। দুয়োখন দেশত ৰে’ল উদ্যোগৰ সর্বাংগীন উন্নয়নত পৰামর্শ আগবঢ়োৱা; আৰু ছ। দুয়ো পক্ষৰ সহমতৰ ভিত্তিত অন্যান্য ক্ষেত্রত সহযোগিতা বৃদ্ধি কৰা।
প্ৰধানমন্ত্ৰীয়ে স্বাধীনতা সংগ্ৰামী শ্ৰী ভি.ও.-ক সাক্ষাৎ কৰে। চিদাম্বৰম পিল্লাইৰ জন্ম জয়ন্তীত শ্ৰদ্ধাঞ্জলি জ্ঞাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি স্বাধীনতা সংগ্ৰামী শ্ৰী ভি অ’ক সাক্ষাৎ কৰে। চিদাম্বৰম পিল্লাইৰ জন্ম জয়ন্তীত শ্ৰদ্ধাঞ্জলি জ্ঞাপন কৰা হৈছে। এক টুইটযোগে প্ৰধানমন্ত্ৰীয়ে কয়: “মহান ভি.ও. চিদাম্বৰম পিল্লাইৰ জন্ম জয়ন্তীত শ্ৰদ্ধাঞ্জলি। স্বাধীনতা সংগ্ৰামত তেওঁৰ মহান অৱদানৰ বাবে আমাৰ ৰাষ্ট্ৰ তেওঁৰ ওচৰত ঋণী। তেওঁ সদায় অৰ্থনৈতিক প্ৰগতি আৰু আত্মনিৰ্ভৰশীল হোৱাৰ ওপৰত গুৰুত্ব আৰোপ কৰিছিল। তেওঁৰ আদৰ্শই আজিও আমাক অনুপ্ৰাণিত কৰি আহিছে। “
৩ জুনত উত্তৰ প্ৰদেশলৈ যাব প্ৰধানমন্ত্ৰ

অহা ৩ জুন, ২০২২ তাৰিখে প্ৰধানমন্ত্ৰী শ্ৰী নৰেন্দ্ৰ মোদীয়ে উত্তৰ প্ৰদেশ ভ্ৰমণ কৰিব। সেইদিনা দিনৰ ১১ বজাত তেওঁ লক্ষ্ণৌৰ ইন্দিৰা গান্ধী প্ৰতিষ্ঠানত অনুষ্ঠিতব্য উত্তৰ প্ৰদেশ বিনিয়োগকাৰী শীৰ্ষ সন্মিলনৰ ‘ভূমি-পূজন সমাৰোহ ৩.০’-ত উপস্থিত থাকিব। দুপৰীয়া প্ৰায় ১.৪৫ বজাত তেওঁ মাননীয় ৰাষ্ট্ৰপতি শ্ৰী ৰামনাথ কোৱিন্দৰ সৈতে পথ্ৰী মাতা মন্দিৰ দৰ্শনৰ উদ্দেশ্যে কানপুৰৰ পৰৌনখ গাঁৱত উপস্থিত হ’বগৈ। দিনৰ প্ৰায় ২ বজাত তেওঁলোকে ড০ বি আৰ আম্বেডকাৰ ভৱন দৰ্শন কৰাৰ পিচত ২.১৫ বজাত তেওঁলোক ‘মিলন কেন্দ্ৰ’লৈ যাব। এয়া হৈছে মাননীয় ৰাষ্ট্ৰপতিৰ পৈতিক গৃহ ভৱন। ৰাজহুৱা ব্যৱহাৰৰ কাৰণে উচৰ্গা কৰা এই ভৱনটো ইতিমধ্যে সমূহীয়া কেন্দ্ৰ(মিলন কেন্দ্ৰ) হিচাপে গঢ়ি তোলা হৈছে। ইয়াৰ পিচত প্ৰায় ২.৩০ বজাত তেওঁলোকে এখন জন সমাৱেশত অংশ গ্ৰহণ কৰিব। ভূমি পূজন সমাৰোহত প্ৰধানমন্ত্ৰীয়ে ৮০,০০০ কোটিৰো অধিক টকা বিনিয়োগযুক্ত ১৪০৬টা প্ৰকল্পৰ আধাৰশিলা স্থাপন কৰিব। কৃষি আৰু আনুষংগিক খণ্ড, তথ্য প্ৰযুক্তি তথা ইলেক্ট্ৰনিক্স, এমএছএমই, উত্পাদন, নৱীকৰণযোগ্য শক্তি, ঔষধ, পৰ্যটন, প্ৰতিৰক্ষা তথা এৰ’স্পেচ, হস্ত তাঁত আৰু বস্ত্ৰশিল্পকে ধৰি বিভিন্ন খণ্ডৰ প্ৰকল্প ইয়াত সামৰি লোৱা হৈছে। দেশৰ শীৰ্ষ স্থানীয় উদ্যোগপতিসকলে এই সমাৰোহত অংশগ্ৰহণ কৰিব। স্মৰ্তব্য যে, ২০১৮ চনৰ ২১ আৰু ২২ ফেব্ৰুৱাৰীত ‘উত্তৰ প্ৰদেশ বিনিয়োগকৰ্তা শীৰ্ষ সন্মিলন’ অনুষ্ঠিত হৈছিল। সেই বছৰৰে ২৯ জুলাই আৰু ২০১৯ চনৰ ২৮ জুলাইত ক্ৰমে প্ৰথম আৰু দ্বিতীয় ‘ভূমি পূজন সমাৰোহ’ অনুষ্ঠিত হৈছিল। প্ৰথম ভূমি পূজন সমাৰোহত ৬৫,০০০ কোটি টকা বিনিয়োগযুক্ত ৮১টা আৰু দ্বিতীয় ভূমি পূজন সমাৰোহত ৬৭,০০০ কোটি টকা বিনিয়োগযুক্ত ২৯০টা প্ৰকল্পৰ আধাৰশিলা স্থাপন কৰা হৈছিল।